Општинско такмичење из Православне Вјеронауке 2016.године.

Дана 20.2.2016.године у ОШ“Дворови „ у Дворовима одржано је општинско такмичење из Вјеронауке за ученике VI разреда. На такмичењу је учествовало седамнаест ученика из свих основних школа општине Бијељина. У веома лијепој атмосфери такмичаре је поздравила директор школе Јелица Зекић која је упознала ђаке са пропозицијама такмичења и пожељела им успјеха у раду и да су они „најбољи међу најбољима“. У десет часова је почело такмичење а умеђувремену су изабрани чланови комисија који су утврдили да је такмичење одлично организовано. Послије тога је уприличен ручак за свештенике и вјероучитеље а ученици су по завршетку рада добили сендвиче и сокове.

Послије прегледаних радова комисија је отворила коверат са шифрама и утврђен је поредак учесника. Према броју освојених бодова прво мјесто освојила је:

Анђела Броћета ученица ОШ“ Кнез Иво од Семберије“Ковиљуше коју је припремао вјероучитељ Данијел Васић.

Друго мјесто освојила је:

Ивана Игњатић ученица ОШ“Кнез Иво од Семберије“ Ковиљуше коју је припремао вјероучитељ Данијел Васић.

Треће мјесто освојила је:

Јована Томанић ученица ОШ“Петар Кочић“ Бродац њу је припремао вјероучитељ о. Младен Пантић.

Послије проглашења побједника и додјела диплома гђица. Јелица Зекић је честитала побједницима и пожељела им успјеха на даљим такмичењима, тиме је завршено овогодишње општинско такмичење.

Дворови, Вјероучитељ,

22.2.2016.године Велислав Мишура